钦定古今图书集成/明伦汇编/官常典/第366卷 > 后汉
## 钦定古今图书集成/明伦汇编/官常典/第366卷 > 后汉

后汉设“廷尉卿，掌平决诏狱。”

按：《后汉书百官志》：廷尉卿一人，中二千石。本注曰：“掌
平狱奏当所应，凡郡国谳疑罪，皆处当以报。”

〈注〉应劭曰：“兵狱同制，故称廷尉。”胡广曰：“谳质也。《汉官》曰：‘员吏百四十人，其十一人四科，十六人二百石廷吏，文学，十六人百石，十三人狱史，二十七人佐，二十六人骑吏，三十人假佐，一人官医’。”

正左监各一人。

〈注〉前汉有左右监平，世祖省“右”，而犹曰“左。”

左平一人，六百石。《本注》曰：“掌平决诏狱。”

右“属廷尉。”本注曰：“孝武帝以下，置中都官狱二十六
所，各令长名。世祖中兴皆省，唯廷尉及雒阳有诏狱。”

〈注〉蔡质《汉仪》曰：正月旦，百官朝贺。光禄勋刘嘉、廷尉赵世各辞不能朝。高赐举奏，“皆以被病笃困，空文武之位，阙上卿之赞，既无忠信断金之用，而有败礼伤化之尤，不谨不敬。请廷尉治嘉罪，河南尹治世罪。”议以世掌廷尉故转属他官。